title: Odluka Vijeća (EU) 2020/1271 od 11. rujna 2020. o donošenju stajališta Vijeća o nacrtu izmjene proračuna br. 8 Europske unije za financijsku godinu 2020.

text:
                  14.9.2020

                  HR

                  Službeni list Europske unije

                  LI 300/1

         ODLUKA VIJEĆA (EU) 2020/1271
         od 11. rujna 2020.
         o donošenju stajališta Vijeća o nacrtu izmjene proračuna br. 8 Europske unije za financijsku godinu 2020.
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegov članak 106.a,
         uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (1), a posebno njezin članak 44.,
         budući da:

                     —

                     proračun Unije za financijsku godinu 2020. konačno je donesen 27. studenoga 2019. (2),

                     —

                     Komisija je 28. kolovoza 2020. podnijela prijedlog koji sadrži nacrt izmjene proračuna br. 8 za opći proračun za financijsku godinu 2020.,

                     —

                     kako bi se u 2020. u okviru Instrumenta za hitnu potporu (ESI) hitno stavilo na raspolaganje dovoljno odobrenih sredstava za plaćanje za pokrivanje svih relevantnih obveza koje će Komisija kratkoročno preuzeti u odnosu na proizvođače cjepiva u ime država članica, kao i drugih djelovanja koja su u tijeku u okviru Instrumenta za hitnu potporu, te kako bi se mogli pokriti očekivani zahtjevi za plaćanje koje treba platiti u 2020. u okviru Investicijske inicijative plus kao odgovora na koronavirus (CRII+), Vijeće mora bez odgode donijeti svoje stajalište o nacrtu izmjene proračuna br. 8 za opći proračun za 2020. Stoga je u skladu s člankom 3. stavkom 3. Poslovnika Vijeća opravdano skratiti osmotjedno razdoblje za obavješćivanje nacionalnih parlamenata utvrđeno u članku 4. Protokola br. 1,

               ODLUČILO JE:

            Jedini članak
            Stajalište Vijeća o nacrtu izmjene proračuna br. 8 Europske unije za financijsku godinu 2020. doneseno je 11. rujna 2020.
            Cjeloviti tekst dostupan je za čitanje ili preuzimanje na internetskim stranicama Vijeća: http://www.consilium.europa.eu/.

            Sastavljeno u Bruxellesu 11. rujna 2020.

                  Za Vijeće

                  Predsjednik

               M. ROTH

            (1)  SL L 193, 30.7.2018., str. 1.

            (2)  SL L 57, 27.2.2020., str. 1.


title: Odluka Europskog Odbora za Sistemske Rizike od 17. kolovoza 2020. o imenovanju službenika za zaštitu podataka Europskog odbora za sistemske rizike (ESRB/2020/11) 2020/C 303/04

text:
                  14.9.2020

                  HR

                  Službeni list Europske unije

                  C 303/5

         ODLUKA EUROPSKOG ODBORA ZA SISTEMSKE RIZIKE
         od 17. kolovoza 2020.
         o imenovanju službenika za zaštitu podataka Europskog odbora za sistemske rizike
         (ESRB/2020/11)
         (2020/C 303/04)
         OPĆI ODBOR EUROPSKOG ODBORA ZA SISTEMSKE RIZIKE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1092/2010 Europskog parlamenta i Vijeća od 24. studenoga 2010. o makrobonitetnom nadzoru financijskog sustava Europske unije i osnivanju Europskog odbora za sistemske rizike, a posebno njezin članak 12. (1),
         uzimajući u obzir Uredbu (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (2), a posebno njezin članak 43.,
         uzimajući u obzir Odluku ESRB/2012/1 Europskog odbora za sistemske rizike od 13. srpnja 2012. o provedbi pravila o zaštiti podataka u Europskom odboru za sistemske rizike (3), a posebno njezin članak 3.,
         uzimajući u obzir Odluku ESB/2020/655 Europske središnje banke od 5. svibnja 2020. o donošenju provedbenih pravila o zaštiti osobnih podataka u Europskoj središnjoj banci i stavljanju izvan snage Odluke ESB/2007/1 (ESB/2020/28) (4), a posebno njezin članak 3. stavak 5.,
         budući da:

                     (1)

                     Opći odbor Europskog odbora za sistemske rizike (ESRB) donio je 30. srpnja 2019. Odluku ESRB/2019/17 Europskog odbora za sistemske rizike (5), kojom je gđa. Evanthia Chatziliasi imenovana za službenika za zaštitu podataka ESRB-a do 31. srpnja 2024.

                     (2)

                     Na zahtjev gđe. Chatziliasi njezin mandat će prestati 31. kolovoza 2020. Stoga je potrebno imenovati njezinog nasljednika kao službenika za zaštitu podataka ESRB-a od 1. rujna 2020.

                     (3)

                     U skladu s člankom 43. stavkom 2. Uredbe (EU) 2018/1725, službenik za zaštitu podataka Europske središnje banke (ESB) također djeluje kao službenik za zaštitu podataka ESRB-a.

                     (4)

                     Izvršni odbor imenovao je 21. srpnja 2020 gosp. Maartena Damana da naslijedi gđu. Evanthiu Chatziliasi kao službenika za zaštitu podataka ESB-a s učinkom od 1. rujna 2020. do 31. kolovoza 2023.

                     (5)

                     Članak 3. stavak 5. Odluke (EU) 2020/655 (ESB/2020/28), koja se primjenjuje od 1. studenog 2020., propisuje da se na zahtjev ESRB-a službenika za zaštitu podataka može ovlastiti da u odnosu na ESRB izvršava i zadatke navedene u članku 45. Uredbe (EU) 2018/1725. Zbog učinkovitost i u skladu s prethodnom praksom, Opći odbor ESRB-a smatra da se takav zahtjev treba postaviti,

               DONIO JE OVU ODLUKU:

            Članak 1.
            Imenovanje službenika za zaštitu podataka Europskog odbora za sistemske rizike
            Gosp. Maartin Daman imenuje se službenikom za zaštitu podataka Europskog odbora za sistemske rizike s učinkom od 1. rujna 2020. do 31. kolovoza 2023. u svojstvu člana osoblja i službenika za zaštitu podataka Europske središnje banke (ESB).

            Članak 2.
            Zahtjev za odobrenje u skladu s člankom 3. stavkom 5. (EU) 2020/655 (ESB/2020/28)
            U skladu s člankom 5. stavkom 3. Odluke (EU) 2020/655 (ESB/2020/28), ESRB postavlja zahtjev da se svakog službenika za zaštitu podataka kojeg je imenovao ESB nakon 1. studenog 2020. ovlasti da u odnosu na ESRB izvršava i zadatke navedene u članku 45. Uredbe (EU) 2018/1725.

            Članak 3.
            Stupanje na snagu
            Ova Odluka stupa na snagu 17. kolovoza 2020.

            Sastavljeno u Frankfurtu na Majni 17. kolovoza 2020.

                  Voditelj Tajništva ESRB-a,

                  u ime Općeg odbora ESRB-a,

               Francesco MAZZAFERRO

            (1)  SL L 331, 15.12.2010., str. 1.

            (2)  SL L 295, 14.1. 2018., str. 39.

            (3)  SL C 286, 14.2.2012., str. 16.,

            (4)  SL L 152, 14.1. 2020., str. 13.

            (5)  Odluka ESRB/2019/17 Europskog odbora za sistemske rizike od 30. srpnja 2019. o imenovanju službenika za zaštitu podataka Europskog odbora za sistemske rizike (SL C 344, 11.10. 2019., str. 3.).


title: Odluka Komisije (EU) 2020/1282 оd 31. kolovoza 2020. kojom se Francuskoj odobrava produljenje određenih rokova iz članaka 11., 16. i 17. Uredbe (EU) 2020/698 Europskog parlamenta i Vijeća (priopćeno pod brojem dokumenta C(2020) 6027) (Vjerodostojan je samo tekst na francuskom jeziku)

text:
                  15.9.2020

                  HR

                  Službeni list Europske unije

                  L 301/9

         ODLUKA KOMISIJE (EU) 2020/1282
         оd 31. kolovoza 2020.
         kojom se Francuskoj odobrava produljenje određenih rokova iz članaka 11., 16. i 17. Uredbe (EU) 2020/698 Europskog parlamenta i Vijeća

               (priopćeno pod brojem dokumenta C(2020) 6027)

         (Vjerodostojan je samo tekst na francuskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2020/698 Europskog parlamenta i Vijeća od 25. svibnja 2020. o utvrđivanju posebnih i privremenih mjera zbog izbijanja bolesti COVID-19 u pogledu obnove ili produljenja određenih potvrda, dozvola i ovlaštenja te odgodi određenih redovnih provjera i redovnih osposobljavanja u određenim područjima zakonodavstva o prometu (1), a posebno njezin članak 11. stavak 4., članak 16. stavak 6. i članak 17. stavak 5.,
         budući da:

                     (1)

                     Člankom 11. stavkom 2. Uredbe (EU) 2020/698 produljuju se rokovi u kojima imatelji dozvola za strojovođe trebaju obaviti redovne provjere, koji bi inače bili istekli ili bi inače istekli u razdoblju od 1. ožujka 2020. do 31. kolovoza 2020.

                     (2)

                     Člankom 16. stavkom 1. Uredbe (EU) 2020/698 produljuju se rokovi za provedbu redovitih pregleda procjena sigurnosne zaštite luke, koji bi inače bili istekli ili bi istekli u razdoblju od 1. ožujka 2020. do 31. kolovoza 2020.

                     (3)

                     Člankom 17. stavkom 1. Uredbe (EU) 2020/698 produljuju se rokovi za provedbu preispitivanja procjena sigurnosne zaštite luke i planova sigurnosne zaštite luke, koji bi inače bili istekli ili bi inače istekli u razdoblju od 1. ožujka 2020. do 31. kolovoza 2020.

                     (4)

                     Svakim od tih članaka dopušta se državi članici da zatraži dodatno produljenje rokova iz njih ako smatra da će predmetna aktivnost vjerojatno biti neizvediva i nakon 31. kolovoza 2020. zbog mjera koje je poduzela kako bi spriječila ili ograničila širenje bolesti COVID-19. Ta produljenja trebala bi biti opravdana i ograničena samo na razdoblje koje je potrebno kako bi se uzelo u obzir razdoblje tijekom kojeg obavljanje formalnosti, postupaka, provjera i osposobljavanja vjerojatno neće biti izvedivo te u svakom slučaju ne bi smjela biti dulja od šest mjeseci.

                     (5)

                     Dopisom od 31. srpnja 2020. Francuska je podnijela obrazloženi zahtjev da se za šest mjeseci produlji razdoblje od šest mjeseci navedeno u članku 11. stavku 2. te uredbe. Uz to, Francuska je podnijela obrazloženi zahtjev da se za četiri mjeseca produlji razdoblje od 1. ožujka 2020. do 31. kolovoza 2020. te da se rok koji istječe 30. studenoga 2020., naveden u članku 16. stavku 1. i članku 17. stavku 1. Uredbe (EU) 2020/698, produlji do 28. veljače 2021. Francuska je u prilog tom zahtjevu 5., 14. i 28. kolovoza 2020. dostavila dodatne informacije. Dana 28. kolovoza izmijenila je zahtjev u pogledu razdoblja od šest mjeseci navedenog u članku 11. stavku 2. i smanjila traženo produljenje na samo četiri mjeseca. Istog je dana povukla svoj zahtjev od 31. srpnja 2020. za produljenje rokova iz članaka 9. i 10. Uredbe (EU) 2020/698.

                     (6)

                     Kad je riječ o zahtjevu koji se odnosi na članak 11. Uredbe (EU) 2020/698, prema informacijama koje je dostavila Francuska, pandemija bolesti COVID-19 posebno je pogodila državno područje Francuske i stoga je vlada te države uvela osobito restriktivne i zaštitne mjere. Zbog tih mjera broj redovnih zdravstvenih pregleda strojovođa smanjen je na samo 6 % u odnosu na broj pregleda koji je bio planiran u travnju 2020.

                     (7)

                     Prema informacijama koje je dostavila Francuska, unatoč poboljšanju zdravstvene situacije, a u skladu s medicinskim spoznajama, i dalje se primjenjuju zaštitne mjere radi sprečavanja širenja virusa. Zbog tih je mjera u svibnju 2020. broj redovnih zdravstvenih pregleda koji su se mogli provesti smanjen na 60 % u odnosu na uobičajeni broj.

                     (8)

                     Unatoč velikim naporima poduzetima od lipnja 2020. kako bi se prednost dala odgođenim pregledima i povećao broj obavljenih zdravstvenih pregleda neće biti moguće ukloniti zaostatak u provedbi zdravstvenih pregleda u produljenom roku predviđenom u Uredbi (EU) 2020/698. Naime, relevantni resursi zdravstvenih službi potrebni su i za pomoć pacijentima zaraženima bolešću COVID-19. Osim toga, broj zdravstvenih djelatnika ovlaštenih za provjeru sposobnosti strojovođa ne može se znatno povećati u kontekstu pandemije i s obzirom na specifičnu prirodu tih liječničkih pregleda.

                     (9)

                     Zbog pandemije bolesti COVID-19 francuska nadležna tijela među ostalim trenutno provode sljedeće mjere:

                                 —

                                 sustavni pregled osoba na recepcijama zdravstvenih ustanova (mjerenje temperature, ispunjavanje upitnika, savjetovanje i njega u slučaju sumnje ili utvrđivanja simptoma zaraze, pranje ruku),

                                 —

                                 održavanje potrebnog razmaka u čekaonicama i zabrana korištenja nekih stolica kako bi se poštovala udaljenost od najmanje jednog metra između ljudi koji nose maske,

                                 —

                                 zračenje soba za preglede i čekaonica nakon svakog liječničkog pregleda, provjere sluha ili uzimanja uzoraka te psiholoških testova,

                                 —

                                 dezinfekcija prostorija nakon svakog liječničkog pregleda, provjere sluha ili uzimanja uzoraka te psiholoških testova.

                           Zbog tih je mjera kapacitet zdravstvenih pregleda smanjen za 20 %.

                     (10)

                     Bez obzira na nastavak provedbe tih mjera, Francuska očekuje da će se broj liječničkih pregleda ujesen znatno povećati kako bi se nadoknadili zaostaci. Međutim, oni će se moći u potpunosti nadoknaditi tek do kraja prosinca.

                     (11)

                     Kad je riječ o članku 16. stavku 1. i članku 17. stavku 1. Uredbe (EU) 2020/698, prema informacijama koje je dostavila Francuska, zbog mjera poduzetih za sprečavanje ili ograničavanje širenja bolesti COVID-19 do 28. veljače 2021. vjerojatno neće biti moguće obaviti sva preispitivanja procjena sigurnosne zaštite luke i procjene sigurnosne zaštite luke, koji bi inače bili istekli ili bi inače istekli 2020.

                     (12)

                     Konkretno, u Francuskoj postoji izuzetno velik broj procjena sigurnosne zaštite luke koje treba preispitati 2020.: riječ je o 69 procjena sigurnosne zaštite luke i jednako toliko planova sigurnosne zaštite luke. Na dan 3. kolovoza trebalo je obaviti preispitivanje sigurnosne zaštite za još 59 luka. To je više od 33 do 38 procjena sigurnosne zaštite luke u godinama 2021., 2022. i 2023., ukupno gledano.

                     (13)

                     Prema informacijama koje je dostavila Francuska, nadležna tijela odgovorna za ta preispitivanja bila su te i dalje ostaju u prvim linijama upravljanja posljedicama krize uzrokovane pandemijom bolesti COVID-19. Ta tijela odgovorna su i za mjere u području civilne zaštite, uklanjanja rizika i upravljanja krizama. Trenutačno se posebno u obalnim područjima Francuske bilježi porast broja slučajeva COVID-a 19, na što tijela u tim područjima moraju reagirati. Osim toga, zbog nedostatka opreme kojom bi se zajamčila sigurnost i povjerljivost informacija koje se razmjenjuju, otežano je organiziranje audio i videokonferencija. U tim se okolnostima odgovorna nadležna tijela suočavaju sa znatnim praktičnim problemima u obavljanju svojih zadaća jer su fizički sastanci i putovanja relevantnog osoblja i dalje otežani zbog mjera koje su na snazi radi sprečavanja ili ograničavanja širenja bolesti COVID-19.

                     (14)

                     Zbog toga, kao i zbog zaostatka koji je nastao zbog prekida preispitivanja u razdoblju od 17. ožujka 2020. do 11. svibnja 2020. (razdoblje ograničenog kretanja u Francuskoj), sva potrebna preispitivanja neće se moći obaviti na vrijeme ako se ne odobri produljenje rokova. Preispitivanja su bila otežana i nakon prestanka razdoblja ograničenog kretanja te su i dalje otežana nakon što je u Francuskoj izvanredno stanje u području javnog zdravlja okončano 10. srpnja 2020.

                     (15)

                     Uz to, znatan broj procjena sigurnosne zaštite luke koje treba preispitati odnosi se na francuske prekomorske departmane u kojima je pandemija bolesti COVID-19 i dalje u akutnoj fazi. Osim osoblja koje je angažirano u borbi protiv pandemije u kontinentalnoj Francuskoj, zbog ograničenih bolničkih kapaciteta i velikog broja oboljelih od bolesti COVID-19 bila su potrebna stroga ograničenja kretanja, uključujući i mjere karantene. To je izravno utjecalo na rad u području sigurnosti luka, pogotovo jer je osoblju ovlaštenom za organizaciju sigurnosti otežalo putovanje iz kontinentalne Francuske.

                     (16)

                     S obzirom na prethodno opisane poteškoće, provedba procjena sigurnosne zaštite luke u Francuskoj vjerojatno će i dalje biti otežana. U tim okolnostima Francuska procjenjuje da obavljanje preostalih preispitivanja za 2020. i uklanjanje zaostataka nastalih tijekom razdoblja ograničenog kretanja neće biti moguće bez produljenja referentnog razdoblja do 31. prosinca 2020. i produljenja roka do 28. veljače 2021.

                     (17)

                     Francuskoj bi stoga trebalo odobriti četveromjesečno produljenje razdoblja navedenog u članku 11. stavku 2. Uredbe (EU) 2020/698. Uz to, Francuskoj bi trebalo odobriti produljenje razdoblja od 1. ožujka 2020. do 31. kolovoza 2020. i roka koji istječe 30. studenoga 2020. navedenog u članku 16. stavku 1. i članku 17. stavku 1. Uredbe (EU) 2020/698,

               DONIJELA JE OVU ODLUKU:

            Članak 1.
            Francuskoj se odobrava četveromjesečno produljenje razdoblja od šest mjeseci navedenog u članku 11. stavku 2. Uredbe (EU) 2020/698.
            Francuskoj se odobrava četveromjesečno produljenje rokova iz razdoblja od 1. ožujka 2020. do 31. kolovoza 2020. navedenih u članku 16. stavku 1. i članku 17. stavku 1. Uredbe (EU) 2020/698.
            Francuskoj se odobrava produljenje roka koji istječe 30. studenoga 2020. iz članka 16. stavka 1. i članka 17. stavka 1. Uredbe (EU) 2020/698 do 28. veljače 2021.

            Članak 2.
            Ova je Odluka upućena Francuskoj Republici.

            Sastavljeno u Bruxellesu 31. kolovoza 2020.

                  Za Komisiju

               Adina-Ioana VĂLEAN

                  Članica Komisije

            (1)  SL L 165, 27.5.2020., str. 10.


Odluka Komisije od 04/09/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9920 - EQT / TA ASSOCIATES / IFS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 10/09/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9876 - TA ASSOCIATES / FRANCISCO PARTNERS / EDIFECS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 06/03/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9674 - VODAFONE ITALIA / TIM / INWIT JV ) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 07/02/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9479 - PSA / SAFT / ACC) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 11/09/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9908 - BONDUELLE / UNIBEL / SPARKLING PARTNERS / VEGEHUB / YUMI) în temeiul Regulamentului (EZ) nr. 139/2004 al Consiliului (Vjerodostojan je samo tekst na francuskom jeziku)


Odluka Komisije od 14/09/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9925 - LACTALIS NESTLÉ PRODUITS FRAIS / CERTAIN ASSETS OF PARMALAT) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 05/05/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10147 - MITSUI & CO / MITSUI CHEMICALS / HONSHU CHEMICAL INDUSTRY) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 25/05/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10248 - AP / LUTECH) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (EU) 2021/877 od 26. svibnja 2021. o imenovanju člana i zamjenika člana Odbora regija, koje je predložila Talijanska Republika

text:
                  1.6.2021

                  HR

                  Službeni list Europske unije

                  L 192/11

         ODLUKA VIJEĆA (EU) 2021/877
         od 26. svibnja 2021.
         o imenovanju člana i zamjenika člana Odbora regija, koje je predložila Talijanska Republika
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir Odluku Vijeća (EU) 2019/852 od 21. svibnja 2019. o određivanju sastava Odbora regija (1),
         uzimajući u obzir prijedloge talijanske vlade,
         budući da:

                     (1)

                     U skladu s člankom 300. stavkom 3. Ugovora Odbor regija sastoji se od predstavnika regionalnih i lokalnih tijela, koji ili imaju izborni mandat regionalnog ili lokalnog tijela ili su politički odgovorni izabranoj skupštini.

                     (2)

                     Vijeće je 20. siječnja 2020. donijelo Odluku (EU) 2020/102 (2) o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025.

                     (3)

                     Mjesto člana Odbora regija postalo je slobodno istekom mandata gđe Simonette SALIERA slijedom isteka njezinog izbornog mandata regionalnog tijela.

                     (4)

                     Talijanska vlada predložila je gđu Loredanu CAPONE, predstavnicu regionalnog tijela koja ima izborni mandat regionalnog tijela (Presidente del Consiglio regionale e Consigliere regionale della Puglia), kao članicu Odbora regija do kraja tekućeg mandata koji istječe 25. siječnja 2025.

                     (5)

                     Mjesto zamjenika člana Odbora regija postalo je slobodno ostavkom g. Alessandra PIANE.

                     (6)

                     Talijanska vlada predložila je g. Gianmarca MEDUSEIJA, predstavnika regionalnog tijela koji ima izborni mandat regionalnog tijela (Presidente del Consiglio regionale e Consigliere regionale della Liguria), kao zamjenika člana Odbora regija do kraja tekućeg mandata koji istječe 25. siječnja 2025.,

               DONIJELO JE OVU ODLUKU:

            Članak 1.
            U Odbor regija do kraja tekućeg mandata koji istječe 25. siječnja 2025. imenuju se sljedeći predstavnici regionalnih tijela koji imaju izborni mandat regionalnog tijela:

                        (a)

                        kao članica:

                                    —

                                    gđa Loredana CAPONE, Presidente del Consiglio regionale e Consigliere regionale della Puglia;

                              i

                        (b)

                        kao zamjenik člana:

                                    —

                                    g. Gianmarco MEDUSEI, Presidente del Consiglio regionale e Consigliere regionale della Liguria.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 26. svibnja 2021.

                  Za Vijeće

                  Predsjednica

               M. do C. ANTUNES

            (1)  SL L 139, 27.5.2019., str. 13.

            (2)  Odluka Vijeća (EU) 2020/102 od 20. siječnja 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 20, 24.1.2020., str. 2.).


                  1.6.2021

                  HR

                  Službeni list Europske unije

                  C 208/29

         P9_TA(2019)0051
         Zahtjev za ukidanje imuniteta Joséu Manuelu Fernandesu
         Odluka Europskog parlamenta od 14. studenoga 2019. o zahtjevu za ukidanje imuniteta Joséu Manuelu Fernandesu (2019/2005(IMM))
         (2021/C 208/06)

            Europski parlament,

                     —

                     uzimajući u obzir zahtjev za ukidanje imuniteta Joséu Manuelu Fernandesu koji je Odjel za kaznene istrage i kazneni progon u Portu proslijedio 26. studenog 2018. u vezi s postupkom br. 1406/14.3TDPRT i koji je objavljen na plenarnoj sjednici 31. siječnja 2019.,

                     —

                     nakon saslušanja zastupnika Joséa Manuela Fernandesa u skladu s člankom 9. stavkom 6. Poslovnika,

                     —

                     uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

                     —

                     uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010., 6. rujna 2011. i 17. siječnja 2013. (1),

                     —

                     uzimajući u obzir članak 157. Ustava Portugalske Republike,

                     —

                     uzimajući u obzir članak 5. stavak 2., članak 6. stavak 1. i članak 9. Poslovnika,

                     —

                     uzimajući u obzir izvješće Odbora za pravna pitanja (A9-0023/2019),

                     A.

                     budući da je Odjel za kaznene istrage i kazneni progon u Portu zatražio ukidanje imuniteta Joséu Manuelu Fernandesu, zastupniku u Europskom parlamentu, u vezi s mogućim pokretanjem pravnih postupaka zbog navodnog počinjenja kaznenog djela zloupotrebe položaja, predviđenog i kažnjivog u skladu s člankom 11. portugalskog Zakona 34/87 od 16. srpnja, za koje se može izreći kazna zatvora u trajanju od dvije do osam godina;

                     B.

                     budući da taj pravni postupak nije povezan s izraženim mišljenjima ili glasovanjem pri obnašanju dužnosti zastupnika u Europskom parlamentu u smislu članka 8. Protokola br. 7 o povlasticama i imunitetima Europske unije;

                     C.

                     budući da se u članku 9. Protokola br. 7 o povlasticama i imunitetima Europske unije navodi da zastupnici u Europskom parlamentu na državnom području svoje države uživaju imunitet priznat zastupnicima u parlamentu te države;

                     D.

                     budući da je u članku 157. stavcima 2. i 3. Ustava Portugalske Republike predviđeno sljedeće:

                        „2.   Članovi Skupštine Republike ne mogu biti saslušani kao svjedoci ili optuženi bez odobrenja Skupštine. U potonjem slučaju Skupština obavezno donosi odluku u korist odobrenja ako postoje snažne naznake o namjernom počinjenju kaznenog djela koje se kažnjava zatvorskom kaznom u trajanju od više od tri godine.

                        3.   Nijednog se člana Skupštine Republike ne smije pritvoriti, uhititi ili zatvoriti bez odobrenja Skupštine, osim ako je namjerno počinio kazneno djelo kažnjivo zatvorskom kaznom na koju se upućuje u prethodnom stavku i ako je zatečen u počinjenju kaznenog djela (in flagrante delicto).”

                     E.

                     budući da je José Manuel Fernandes, u svojstvu gradonačelnika Vila Verde i u obavljanju svojih dužnosti u toj ulozi te u dosluhu s drugima, pod istragom za navodno kršenje općih načela pravila o javnoj nabavi, a posebno načela nepristranosti, neutralnosti, tržišnog natjecanja i transparentnosti, time što je omogućio da jedno društvo ima povoljniji položaj od konkurenata, te što je navodno od samog početka sudjelovao u prethodnoj pripremi i izradi dokumenata potrebnih za postupak javne nabave; budući da je tom društvu 22. prosinca 2008. dodijeljen ugovor u postupku javne nabave;

                     F.

                     budući da se, u skladu s člankom 9. stavkom 8. Poslovnika, Odbor za pravna pitanja ni pod kojim uvjetima ne smije izjasniti o zastupnikovoj krivnji ni o tome opravdavaju li mišljenja ili djela koji mu se pripisuju kazneni progon, čak ni ako prilikom razmatranja zahtjeva stekne podrobna saznanja u vezi sa predmetom;

                     G.

                     budući da, u skladu s člankom 5. stavkom 2. Poslovnika imunitet parlamentarnih zastupnika nije osobna povlastica zastupnika, već jamstvo neovisnosti Parlamenta kao cjeline i njegovih zastupnika;

                     H.

                     budući da je José Manuel Fernandes zatražio da mu se ukine imunitet; budući da je isključivo na Parlamentu da u danom slučaju odluči hoće li ukinuti imunitet; budući da Parlament može razumno uzeti u obzir stajalište zastupnika kako bi odlučio hoće li ukinuti njegov ili njezin imunitet (2);

                     I.

                     budući da je svrha zastupničkog imuniteta štititi Parlament i njegove zastupnike od pravnih postupaka u vezi s aktivnostima koje se provode tijekom obnašanja zastupničkih dužnosti i koje su od njih neodvojive;

                     J.

                     budući da u ovom slučaju Parlament nije pronašao dokaze o postojanju fumus persecutionis, odnosno o činjeničnim elementima koji bi upućivali na to da se pravnim postupkom nastoji nanijeti šteta političkoj aktivnosti zastupnika, a time i Europskom parlamentu;

                     1.

                     odlučuje ukinuti imunitet Joséu Manuelu Fernandesu;

                     2.

                     nalaže svojem predsjedniku da odmah proslijedi ovu Odluku i izvješće nadležnog odbora portugalskim vlastima i Joséu Manuelu Fernandesu.

            (1)  Presuda Suda od 12. svibnja 1964., Wagner / Fohrmann i Krier, 101/63, ECLI:EU:C:1964:28; presuda Suda od 10. srpnja 1986., Wybot / Faure i drugi, 149/85, ECLI:EU:C:1986:310; presuda Općeg suda od 15. listopada 2008., Mote/Parlament, T-345/05, ECLI:EU:T:2008:440; presuda Suda od 21. listopada 2008., Marra / De Gregorio i Clemente, C-200/07 i C-201/07, ECLI:EU:C:2008:579; presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; presuda Suda od 6. rujna 2011., Patriciello, C-163/10, ECLI:EU:C:2011:543; presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23.

            (2)  Presuda Općeg suda od 15. listopada 2008., Mote/Parlament, T-345/05, ECLI:EU:T:2008:440, stavak 28.


title: Odluka Vijeća (ZVSP) 2021/905 od 3. prosinca 2020. o potpisivanju i sklapanju u ime Unije Sporazuma između Europske unije i Savezne Republike Somalije o statusu vojne misije Europske unije za doprinos osposobljavanju somalijskih snaga sigurnosti (EUTM Somalia) u Saveznoj Republici Somaliji

text:
                  7.6.2021

                  HR

                  Službeni list Europske unije

                  L 200/1

         ODLUKA VIJEĆA (ZVSP) 2021/905
         od 3. prosinca 2020.
         o potpisivanju i sklapanju u ime Unije Sporazuma između Europske unije i Savezne Republike Somalije o statusu vojne misije Europske unije za doprinos osposobljavanju somalijskih snaga sigurnosti (EUTM Somalia) u Saveznoj Republici Somaliji
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 37. u vezi s člankom 218. stavcima 5. i 6. Ugovora o funkcioniranju Europske unije,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 15. veljače 2010. donijelo Odluku 2010/96/ZVSP (1) kojom je uspostavljena vojna misija Europske unije za doprinos osposobljavanju somalijskih snaga sigurnosti (EUTM Somalia).

                     (2)

                     Predsjednik prijelazne savezne vlade Republike Somalije 11. siječnja 2013. u pismu Visokom predstavniku Unije za vanjske poslove i sigurnosnu politiku potvrdio je da će se „prava i obveze sadržani u sporazumu o statusu misije Atalanta koju vodi EU, sklopljenom 31. prosinca 2008., primjenjivati i na misiju EUCAP Nestor, njezino osoblje, njezine objekte i imovinu” te je ovlastio „osoblje misije EUTM da upotrebljava nužnu i razmjernu silu”, među ostalim „za zaštitu osoblja misije, njezinih objekata i imovine, kao i zaštitu osoba u neposrednoj blizini osoblja misije od djela koja bi ugrozila život tih osoba ili koja bi im vjerojatno mogla prouzročiti teške tjelesne ozljede”.

                     (3)

                     Vijeće je 19. studenoga 2018. donijelo Odluku (ZVSP) 2018/1787 (2) kojom je misija EUTM Somalia produljena do 31. prosinca 2020.

                     (4)

                     Vijeće je 11. studenoga 2019. odlučilo da bi trebalo otvoriti pregovore s ciljem sklapanja sporazuma između Unije i Savezne Republike Somalije o statusu misije EUTM Somalia.

                     (5)

                     U kontekstu cjelovitog i koordiniranog strateškog preispitivanja djelovanja zajedničke sigurnosne i obrambene politike u Somaliji i u državama Roga Afrike, Politički i sigurnosni odbor 16. srpnja 2020. postigao je dogovor osobito da bi misiju EUTM Somalia trebalo produljiti do 31. prosinca 2022.

                     (6)

                     Unija i Savezna Republika Somalija u pregovorima su postigle dogovor o sporazum o statusu misije EUTM Somalia u Saveznoj Republici Somaliji.

                     (7)

                     U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane. Danska ne sudjeluje u provedbi ove Odluke te stoga ne sudjeluje u financiranju ove misije.

                     (8)

                     Sporazum bi trebalo odobriti u ime Unije,

               DONIJELO JE OVU ODLUKU:

            Članak 1.
            Sporazum između Europske unije i Savezne Republike Somalije o statusu vojne misije Europske unije za doprinos osposobljavanju somalijskih snaga sigurnosti (EUTM Somalia) u Saveznoj Republici Somaliji odobrava se u ime Unije (3).

            Članak 2.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma radi obvezivanja Unije.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 3. prosinca 2020.

                  Za Vijeće

                  Predsjednik

               M. ROTH

            (1)  Odluka Vijeća 2010/96/ZVSP od 15. veljače 2010. o vojnoj misiji Europske unije za doprinos osposobljavanju somalijskih snaga sigurnosti (SL L 44, 19.2.2010., str. 16.).

            (2)  Odluka Vijeća (ZVSP) 2018/1787 od 19. studenoga 2018. o izmjeni i produljenju Odluke 2010/96/ZVSP o vojnoj misiji Europske unije za doprinos osposobljavanju somalijskih snaga sigurnosti (SL L 293, 20.11.2018., str. 9.).

            (3)  Vidjeti stranicu 3 ovoga Službenog lista.


title: Odluka Komisije оd 2. lipnja 2021. o obavješćivanju Republike Gane o mogućnosti da bude utvrđena kao nekooperativna treća zemlja u suzbijanju nezakonitog, neprijavljenog i nereguliranog ribolova 2021/C 215 I/03

text:
                  7.6.2021

                  HR

                  Službeni list Europske unije

                  CI 215/6

         ODLUKA KOMISIJE
         оd 2. lipnja 2021.
         o obavješćivanju Republike Gane o mogućnosti da bude utvrđena kao nekooperativna treća zemlja u suzbijanju nezakonitog, neprijavljenog i nereguliranog ribolova
         (2021/C 215 I/03)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999 (1), a posebno njezin članak 32.,
         budući da:
         1.   UVOD

                     (1)

                     Uredbom (EZ) br. 1005/2008 („Uredba o ribolovu NNN”) uspostavljen je sustav Unije za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje („ribolov NNN”).

                     (2)

                     Poglavljem VI. Uredbe o ribolovu NNN propisan je postupak za utvrđivanje nekooperativnih trećih zemalja u suzbijanju ribolova NNN, demarševi koji se odnose na takve zemlje, izrada popisa takvih zemalja, brisanje s tog popisa, objavljivanje tog popisa te hitne mjere.

                     (3)

                     Na temelju članka 31. Uredbe o ribolovu NNN Komisija utvrđuje treće zemlje za koje smatra da ne surađuju u suzbijanju ribolova NNN. Treća zemlja može se utvrditi kao nekooperativna treća zemlja ako ne ispunjuje obveze u pogledu poduzimanja mjera za sprečavanje ribolova NNN, odvraćanje od njega i njegovo zaustavljanje, koje je prema međunarodnom pravu dužna ispuniti kao država zastave, država luke, obalna država ili država trgovine.

                     (4)

                     Prije utvrđivanja trećih zemalja kao nekooperativnih na temelju članka 31. Uredbe o ribolovu NNN Komisija prvo treba obavijestiti treće zemlje o mogućnosti da budu utvrđene kao nekooperativne zemlje u skladu s člankom 32. te uredbe. Ta je obavijest preliminarne prirode.

                     (5)

                     Obavijest trećim zemljama o mogućnosti da budu utvrđene kao nekooperativne zemlje temelji se i na kriterijima iz članka 31. Uredbe o ribolovu NNN. Komisija u odnosu na obaviještene treće zemlje uzima u obzir sve demarševe iz članka 32. Uredbe o ribolovu NNN. Komisija posebno u obavijest uključuje podatke o bitnim činjenicama i razlozima za to utvrđivanje, a dotičnim trećim zemljama daje priliku da dostave svoj odgovor i dokaze kojima se osporava utvrđivanje ili, ako je primjenjivo, akcijski plan za poboljšanje i mjere poduzete za ispravljanje stanja. Komisija dotičnim trećim zemljama daje dovoljno vremena da odgovore na obavijest i razumno vrijeme da isprave stanje.

                     (6)

                     Utvrđivanje nekooperativnih trećih zemalja na temelju članka 31. Uredbe o ribolovu NNN temelji se na pregledu svih podataka iz članka 31. stavka 2. te uredbe. Treba se temeljiti na pregledu svih podataka dobivenih u skladu s Uredbom o ribolovu NNN ili, prema potrebi, drugih odgovarajućih podataka kao što su podaci o ulovu, trgovinski podaci dobiveni iz nacionalne statistike i drugih pouzdanih izvora, registara plovila i baza podataka o plovilima, dokumenata o ulovu, programa statističkog dokumentiranja i popisa plovila NNN koje su donijele regionalne organizacije za upravljanje ribarstvom (RFMO) te svih drugih podataka dobivenih u lukama i na ribolovnim područjima.

                     (7)

                     U skladu s člankom 33. Uredbe o ribolovu NNN Vijeće treba odlučiti o popisu nekooperativnih trećih zemalja. Na utvrđene zemlje primjenjuju se mjere propisane, među ostalim, člankom 38. Uredbe o ribolovu NNN.
                     Na temelju članka 20. stavka 1. Uredbe o ribolovu NNN certifikati o ulovu koji je ovjerila treća zemlja koja je država zastave prihvaćaju se pod uvjetom da je dotična država zastave Komisiju obavijestila da je uspostavila mehanizme za provedbu, nadzor i izvršenje zakona, propisa i mjera očuvanja i upravljanja koje njezina ribarska plovila moraju poštovati.

                     (8)

                     U skladu s člankom 20. stavkom 4. Uredbe o ribolovu NNN Komisija, prema potrebi, administrativno surađuje s trećim zemljama radi provedbe odredaba te uredbe koje se odnose na certificiranje ulova.

               2.   POSTUPAK U POGLEDU REPUBLIKE GANE

                     (9)

                     Republika Gana (dalje u tekstu „Gana”) Komisiji je dostavila obavijest kao država zastave u skladu s člankom 20. Uredbe o ribolovu NNN, a Komisija je tu obavijest prihvatila 1. siječnja 2010.

                     (10)

                     U okviru administrativne suradnje predviđene u članku 20. stavku 4. Uredbe o ribolovu NNN Komisija je od 28. svibnja 2013. do 23. rujna 2013. surađivala s ganskim tijelima kako bi provjerila informacije o mehanizmima koje je Gana uspostavila za provedbu, kontrolu i izvršenje zakona, propisa i mjera očuvanja i upravljanja koje njezina ribarska plovila moraju poštovati te mjere koje je Gana poduzela u cilju provedbe svojih obveza u suzbijanju ribolova NNN.

                     (11)

                     Na temelju članka 31. stavka 3. Uredbe o ribolovu NNN Komisija je analizirala obveze Gane kao države zastave, države luke, obalne države ili države trgovine. Za potrebe te analize Komisija je u obzir uzela kriterije navedene u članku 31. stavcima od 4. do 7. Uredbe o ribolovu NNN.

                     (12)

                     Nakon razmatranja svih prikupljenih činjenica i svih izjava koje je dala ta zemlja Komisija je, na temelju članka 31. stavaka od 4. do 7. Uredbe o ribolovu NNN, utvrdila da Gana nije ispunila svoje dužnosti prema međunarodnom pravu u pogledu međunarodnih pravila i propisa te mjera očuvanja i upravljanja.

                     (13)

                     U skladu s tim, na temelju Odluke Komisije 2013/C 346/03 (2) Gana je obaviještena o mogućnosti da bude utvrđena kao nekooperativna treća zemlja u suzbijanju ribolova NNN.

                     (14)

                     Gana je pozvana na suradnju s Komisijom na temelju predloženog akcijskog plana radi ispravljanja uočenih nedostataka.

                     (15)

                     U okviru bilateralnog dijaloga koji je uslijedio nakon Odluke Komisije 2013/C 346/03 Gana je dostavila usmene i pisane primjedbe koje je Komisija uzela u obzir. Komisija je nastavila prikupljati i provjeravati sve informacije koje je smatrala potrebnima.

                     (16)

                     Gana je uvela mjere potrebne za prestanak dotičnih ribolovnih aktivnosti NNN i njihovo sprečavanje kako bi se ispravile sve radnje ili propusti koji su doveli do obavijesti o mogućnosti da bude utvrđena kao nekooperativna zemlja u suzbijanju ribolova NNN.

                     (17)

                     Zbog toga je Komisija u obavijesti od 1. listopada 2015. odlučila obustaviti demarševe u vezi s Ganom na temelju odredaba članka 32. Uredbe o ribolovu NNN u pogledu dužnosti koje je prema međunarodnom pravu dužna ispunjavati kao država zastave, država luke, obalna država ili država trgovine te njezinih mjera za sprečavanje ribolova NNN, odvraćanje od njega i njegovo zaustavljanje (3).

                     (18)

                     Međutim, Komisija je naglasila da se obustavom demarševa ne sprečavaju daljnji koraci Komisije ili Vijeća ako u budućnosti činjenice pokažu da Gana ne ispunjava obveze koje je prema međunarodnom pravu dužna ispunjavati kao država zastave, država luke, obalna država ili država trgovine u pogledu poduzimanja mjera za sprečavanje ribolova NNN, odvraćanje od njega i njegovo zaustavljanje.

                     (19)

                     Dana 2. ožujka 2016. Komisija i Gana dogovorile su se da će osnovati radnu skupinu za suradnju u suzbijanju ribolova NNN. Tom su prilikom utvrdile i opis posla te radne skupine. Ta se skupina sastala četiri puta u razdoblju 2016.–2019. Između sastanaka u razdoblju 2019.–2020. održane su dvije videokonferencije.

                     (20)

                     Na sastancima se raspravljalo o pitanjima koja se odnose na mjere koje je Gana poduzela u suzbijanju ribolova NNN, uključujući provedbu okvira za upravljanje ribarstvom, mjere praćenja, kontrole i nadzora, nadzor i izvršenje zakona, propisa i mjera očuvanja i upravljanja kojih se ganska ribarska plovila moraju pridržavati. Na sastancima se raspravljalo i o preispitivanju pravnog okvira.

                     (21)

                     Daljnje postupanje nakon tih dvaju posjeta uključivalo je razmjenu pisanih komentara u kojima je Komisija zatražila i provjerila sve informacije koje je smatrala potrebnima o mjerama koje je Gana poduzela kako bi ispunila svoje obveze u suzbijanju ribolova NNN. Nadalje, delegacija Europske unije u Gani obavila je tri terenska posjeta u razdoblju 2019.–2020.

                     (22)

                     Gana je stranka Konvencije Ujedinjenih naroda o pravu mora (UNCLOS) iz 1982., Sporazuma o provedbi odredaba Konvencije Ujedinjenih naroda o pravu mora od 10. prosinca 1982. u pogledu očuvanja i upravljanja pograničnim ribljim naseljima i stokovima vrlo migratornih vrsta (UNFSA) (4) i Sporazuma o mjerama države luke za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje (PSMA) (5). Gana je 12. svibnja 2003. postala stranka Sporazuma FAO-a o promicanju usklađivanja ribarskih plovila na otvorenom moru s međunarodnim mjerama za očuvanje i gospodarenje (Sporazum o usklađivanju) (6). Gana je u svibnju 2014. donijela Nacionalni akcijski plan za sprečavanje ribolova NNN, odvraćanje od njega i njegovo zaustavljanje na temelju Međunarodnog akcijskog plana protiv ribolova NNN (7) (IPOA-IUU).

                     (23)

                     Gana je ugovorna stranka Međunarodne komisije za očuvanje atlantskih tuna (ICCAT), Odbora za ribarstvo zapadnog dijela središnjeg Gvinejskog zaljeva (FCWC) i Odbora za ribarstvo istočnog dijela središnjeg Atlantika (CECAF), kao podregionalnih savjetodavnih tijela u području ribarstva.

                     (24)

                     Kako bi provjerila ispunjuje li Gana svoje međunarodne obveze kao država zastave, država luke, obalna država ili država trgovine, utvrđene u međunarodnim mehanizmima iz uvodne izjave 22., Komisija je zatražila, prikupila i analizirala sve podatke potrebne u tu svrhu.

               3.   MOGUĆNOST DA GANA BUDE UTVRĐENA KAO NEKOOPERATIVNA TREĆA ZEMLJA

                     (25)

                     Na temelju članka 31. stavka 3. Uredbe o ribolovu NNN Komisija je analizirala obveze Gane kao države zastave, države luke, obalne države i države trgovine. Za potrebe te analize Komisija je u obzir uzela kriterije utvrđene u članku 31. stavcima od 4. do 7. Uredbe o ribolovu NNN.

               3.1   Mjere poduzete u pogledu ponavljanja ribolovnih aktivnosti NNN i trgovinskih tokova NNN (članak 31. stavak 4. Uredbe o ribolovu NNN)

                     (26)

                     U skladu s člankom 31. stavkom 4. točkom (a) Uredbe o ribolovu NNN Komisija je analizirala mjere koje je Gana poduzela u pogledu ponavljanja aktivnosti ribolova NNN koje obavljaju ili omogućuju ribarska plovila koja plove pod njezinom zastavom ili njezini državljani ili ribarska plovila koja obavljaju ribolov u njezinim morskim vodama ili upotrebljavaju njezine luke.

                     (27)

                     Na temelju javno dostupnih informacija i podataka koje su dostavila relevantna ganska tijela prekrcaj na moru u ganskim vodama zabranjen je Pravilnikom o ribarstvu iz 2010. (LI 1968). Međutim, Komisija je utvrdila da je prekrcaj na moru između koćarica za industrijski ribolov i kanua uobičajena praksa u vodama pod jurisdikcijom Gane. Pravilom 33. stavkom 2. Pravilnika o ribarstvu LI 1968 zabranjen je prekrcaj ribe s plovila za industrijski ribolov na plovilo za poluindustrijski ribolov ili kanu ili obratno. Nadalje, pravilom 33. stavkom 4. Pravilnika o ribarstvu LI 1968 predviđeno je da ribarska plovila s bruto registarskom tonažom od 50 tona ili više ili s povlasticom za industrijski ribolov moraju iskrcati svoj ulov u odobrenim lukama u zemlji. Pravilo 33. Pravilnika o ribarstvu LI 1968 doneseno je u skladu s člankom 139. Zakona o ribarstvu iz 2002. (Zakon 625). Člankom 139. stavkom 1. točkom (g) tog zakona ministru se omogućuje donošenje pravila o prekrcaju. Osim toga, ganska tijela potvrdila su nezakonitost tih prekrcaja u Izjavi o proračunu za 2020. navodeći da se svim domaćim i međunarodnim flotama uključenima u saiko (8) treba zabraniti ribolov u ganskim vodama (9).

                     (28)

                     Prema javno dostupnim informacijama i informacijama koje su dostavila relevantna ganska tijela, mnoge koćarice koje obavljaju industrijski ribolov u ganskim vodama love velike količine juvenilnih nedoraslih pelagičnih vrsta, kao što je srdela (Sardinella), protivno članku 89. stavku 1. točki (c) Zakona o ribarstvu iz 2002. (Zakon 625). Člankom 89. stavkom 1. točkom (c) propisano je da se juvenilna riba ne smije svjesno izvaditi tijekom ribolova. Nadalje, u pravilu 14. Pravilnika o ribarstvu LI 1968 navodi se da osoba ne smije loviti ni iskrcati ni na jednom iskrcajnom mjestu u zemlji ribu koja je manja od duljine propisane u tablici 1. iz Priloga Pravilniku o ribarstvu LI 1968. U tablici 1. iz tog priloga navedene su najmanje iskrcajne veličine komercijalno važnih ribljih vrsta. Osim toga, u pravilu 31. navodi se da se juvenilna riba ulovljena kao usputni ili slučajni ulov mora odmah pustiti u prirodno stanište ili okoliš, i to tako da se ne ozlijedi (10).

                     (29)

                     Protivno Pravilniku o ribarstvu iz uvodne izjave 27., ti se ulovi bacaju u more ili zamrzavaju u blokovima, prekrcavaju u posebno prilagođene kanue, a zatim iskrcavaju i prodaju lokalnim zajednicama radi stjecanja dobiti.

                     (30)

                     Sve koćarice za industrijski ribolov moraju od 1. ožujka 2018. imati promatrača na plovilu u skladu s člankom 100. Zakona o ribarstvu iz 2002. (Zakon 625) i pravilom 35. Pravilnika o ribarstvu LI 1968, no ta se mjera nije pokazala dovoljnom za uklanjanje nezakonitih prekrcaja. Te ribolovne aktivnosti NNN primjereno su dokumentirane tijekom terenskih posjeta iz uvodne izjave 21., u studiji koju je provela Organizacija za hranu i poljoprivredu (FAO) (11) i informacijama iz otvorenih izvora. O tom se pitanju raspravljalo i s relevantnim ganskim tijelima na sastancima radne skupine iz uvodne izjave 19.

                     (31)

                     Neuspjeh Gane u učinkovitom rješavanju problema ribolova NNN, posebno nezakonitog prekrcaja, nije u skladu s njezinim obvezama koje ima kao obalna država na temelju UNCLOS-a, posebno u pogledu održivog očuvanja i upravljanja živim resursima kako je predviđeno u članku 61. stavcima 2. i 3., ni s obvezama koje je Gana preuzela pristupanjem UNFSA-i 2017.

                     (32)

                     Nadalje, Gana nije uzela u obzir preporuke iz točke 24. Međunarodnog akcijskog plana protiv ribolova NNN, u kojoj se državama zastave savjetuje da osiguraju sveobuhvatno i učinkovito praćenje, kontrolu i nadzor ribolova od točke iskrcaja do krajnjeg odredišta, među ostalim uvođenjem sustava za praćenje plovila (VMS) u skladu s relevantnim nacionalnim, regionalnim i međunarodnim normama. Delegacija Unije posjetila je 21. listopada 2020. Regionalni centar za praćenje, kontrolu i nadzor (RMCSC) FCWC-a u njegovim prostorima u Temi. Ganski centar za praćenje ribarstva (FMC), koji se nalazi u istim prostorima, nije bio aktivan. To bi moglo upućivati na to da Gana ne može provoditi odgovarajuću kontrolu nad svojim plovilima. Tijekom posjeta Svjetske banke u travnju 2017. primijećena je i općenita nevoljkost ganskih tijela da se koriste mnogobrojnim informacijama dobivenima iz VMS-a (12). Usto, nacionalni plan za inspekcijske preglede u ribarstvu zastario je jer obuhvaća samo 2015. i 2016. To upućuje na to da Gana nije ispunila uvjete iz članka 94. UNCLOS-a kojim je utvrđeno da je država zastave dužna provoditi nadzor nad svakim brodom koji plovi pod njezinom zastavom.

                     (33)

                     S obzirom na prethodno navedeno Komisija je zaključila da Gana nije ispunila obveze kao država zastave kako bi spriječila svoju flotu da obavlja ribolovne aktivnosti NNN. Time su prekršene odredbe članka 94. stavaka 1. i 2. UNCLOS-a kojima je propisano da svaka država djelotvorno provodi jurisdikciju i nadzor nad brodovima koji plove pod njezinom zastavom.

                     (34)

                     Osim toga, u skladu s člankom 91. UNCLOS-a, mora postojati stvarna veza između države zastave i plovila. U skladu s člankom 47. Zakona o ribarstvu iz 2002. (Zakon 625) lokalno plovilo za industrijski ili poluindustrijski ribolov trebalo bi biti u vlasništvu ili pod kontrolom ganskog državljanina odnosno vlade ili trgovačkog društva odnosno partnerstva koje je registrirano u Gani, čije je glavno mjesto poslovanja u Gani i čiji je udio u stvarnom vlasništvu ganske vlade, građanina, javnog društva zakonski osnovanog u Gani ili kombinacije navedenih opcija (13). U članku 47. Zakona o ribarstvu iz 2002. (Zakon 625) propisano je i da plovilo treba biti registrirano u Gani. Međutim, kad je riječ o industrijskom koćarskom ribolovu, na temelju javno dostupnih informacija i informacija razmijenjenih s ganskim tijelima postoje naznake da potrebna stvarna veza možda ne postoji i da se možda ne poštuje relevantno nacionalno zakonodavstvo.

                     (35)

                     Na temelju članka 31. stavka 4. točke (b) Uredbe o ribolovu NNN Komisija je razmotrila mjere koje je Gana poduzela u pogledu pristupa proizvoda ribarstva koji potječu iz ribolova NNN njezinu tržištu i daljnjih trgovinskih tokova.

                     (36)

                     S obzirom na informacije iz uvodnih izjava od 27. do 32. Komisija smatra da Gana ne može zajamčiti da proizvodi ribarstva koji ulaze na njezino tržište ne potječu iz ribolova NNN. Primjerice, tijekom terenskih posjeta iz uvodne izjave 21. u listopadu 2020. u luci Elmina uočen je iskrcaj iz velikog kanua bez ribolovnog alata ili mreže. Blokovi smrznute ribe veličine oko 60 x 40 cm iskrcavani su iz spremištâ u trupu i trgovci su ih odmah prodavali ispred kanua. Kanui nisu bili opremljeni generatorima ni hladnjacima, već su smrznuti blokovi ribe bili prekriveni pokrivačima. Nadalje, analiza dva bloka smrznute ribe kupljena na iskrcajnom mjestu Elmina prilikom tih posjeta pokazala je da je 60 % od 705 ulovljenih ribljih jedinki bilo od komercijalnog značaja, kao što su male pelagične vrste, uključujući jako osiromašenu vrstu Sardinella aurita i druge obalne pelagične vrste. Sve te jedinke bile su ispod najmanje dopuštene iskrcajne veličine kako je utvrđena u pravilu 14. Pravilnika o ribarstvu LI 1968. i tablici 1. iz Priloga tom pravilniku. Količine juvenilnih malih pelagičnih vrsta u ulovu upućivale su na upotrebu veličina oka mrežnog tega/ribolovnih alata koji su zabranjeni nacionalnim zakonodavstvom. Ta su opažanja slična drugim javno dostupnim informacijama i studiji FAO-a iz uvodne izjave 30. te informacijama koje su dostavila ganska nadležna tijela.

                     (37)

                     Nadalje, kako je navedeno u uvodnoj izjavi 9., Gana ovjerava certifikate o ulovu koji se prilažu proizvodima ribarstva koje su ulovila plovila koja plove pod ganskom zastavom pri njihovu ulasku na tržište Unije. Europska agencija za kontrolu ribarstva (EFCA) provela je analizu uzorka certifikata o ulovu i izjava o preradi koje je Gana ovjerila 2019. EFCA je zaključila da ovjeravanje certifikata o ulovu koje provode ganska nadležna tijela izaziva ozbiljne sumnje u važeće interne postupke zbog nepostojećih ili nedosljednih informacija u ovjerenim certifikatima o ulovu.

                     (38)

                     EFCA je utvrdila brojne nedostatke u analiziranim certifikatima o ulovu, primjerice: datum isteka povlastice za ribolov prethodi prijavljenim datumima ulova; u potvrdi o iskrcaju nema upućivanja na nacionalne mjere očuvanja i upravljanja iako su ribarska plovila obavljala ribolov unutar jednog ili više isključivih gospodarskih pojaseva (IGP); u pratećem „prilogu domaćim prerađenim proizvodima ribarstva” navedena zemlja konačnog odredišta razlikuje se od zemlje u koju je pošiljka poslana; predlošci certifikata o ulovu nedosljedno su ispunjeni; podaci u potvrdama o iskrcaju plovila za aktivnosti ribarskih plovila nedosljedni su i proturječni; uz podatke o pretpostavljenim ribolovnim aktivnostima u IGP-ima trećih zemalja ne navodi se ribolovna povlastica koju su izdale treće zemlje. Na temelju tih nalaza zaključeno je da se provjerama prije potvrđivanja certifikata o ulovu ne može zajamčiti da izvezeni proizvodi ribarstva ne potječu iz ribolova NNN.

                     (39)

                     Komisija je zaključila da informacije koje se odnose na podrijetlo i sljedivost proizvoda ribarstva koje su ulovila plovila koja plove pod zastavom Gane nisu točne i pouzdane. Gana ne izvršava pravila kojima bi se osigurala sljedivost ribe ili proizvoda ribarstva na tržištu u skladu s točkama 71. i 72. Međunarodnog akcijskog plana protiv ribolova NNN.

                     (40)

                     S obzirom na informacije iznesene u ovom odjeljku i na temelju svih činjenica koje je Komisija prikupila te izjava ganskih nadležnih tijela može se utvrditi da, na temelju članka 31. stavka 3. i članka 31. stavka 4. točaka (a) i (b) Uredbe o ribolovu NNN, Gana ne ispunjuje svoje dužnosti u skladu s međunarodnim pravom kao država zastave, obalna država i država trgovine u odnosu na ribolov NNN koji obavljaju ili omogućuju ribarska plovila koja plove pod njezinom zastavom ili njezini državljani niti sprečava pristup proizvoda ribarstva koji potječu iz ribolova NNN svojem tržištu.

               3.2   Izostanak suradnje i nepoduzimanje mjera (članak 31. stavak 5. Uredbe o ribolovu NNN)

                     (41)

                     U skladu s člankom 31. stavkom 5. točkom (a) Uredbe o ribolovu NNN Komisija je analizirala svoju suradnju s Ganom kako bi razabrala jesu li tijela učinkovito surađivala u odgovaranju na pitanja, pružanju povratnih informacija ili istraživanju pitanja koja se odnose na ribolov NNN i povezane aktivnosti.

                     (42)

                     Na četirima sastancima radne skupine iz uvodne izjave 19. ganska nadležna tijela uglavnom su surađivala, pružajući povratne informacije kao odgovor na zahtjeve za dostavu informacija. Međutim, neke od dostavljenih informacija nisu bile točne. Na primjer, u ožujku 2020. ganska nadležna tijela navela su, u odgovoru na zahtjev Komisije iz studenoga 2019., da plovila YU FENG 1 (IMO broj 8561933), YU FENG 3 (IMO broj 8561945) i YU FENG 4 (IMO broj 8561957) čekaju upis u ganski registar brodova. Međutim, prema otvorenim bazama podataka takva su plovila registrirana u Gani od listopada 2019. Nakon što im je Komisija poslala informacije iz tih baza podataka, ganska su ih tijela u lipnju 2020. potvrdila.

                     (43)

                     Nadalje, na trećem sastanku radne skupine 2018. Komisija i Gana složile su se da će održavati tromjesečne videokonferencije kako bi se osigurala kontinuirana i dinamična razmjena mišljenja o pitanjima od zajedničkog interesa. Nakon videokonferencije održane u siječnju 2019. Komisija je u narednim mjesecima pokušala organizirati daljnje rasprave. Međutim, takve rasprave bilo je moguće organizirati tek na četvrtom sastanku radne skupine u studenome 2019. zbog višekratne nedostupnosti ganskih tijela.

                     (44)

                     Nakon neuspjelog pokušaja održavanja videokonferencije u lipnju 2020. Komisija je ganskim tijelima poslala pisani upit. Iako je Gana dostavila odgovore, u nekima od njih nije u dovoljnoj mjeri odgovoreno na postavljena pitanja, posebno u vezi s nadzorom, otkrivanjem povreda i izvršenjem sankcija u slučajevima povezanima s nezakonitim prekrcajem na moru u ganskim vodama. Komisija je u kolovozu 2020. ponovno uputila preostalo otvoreno pitanje, na koje ganska nadležna tijela još nisu dostavila odgovor.

                     (45)

                     U skladu s člankom 31. stavkom 5. točkom (b) Uredbe o ribolovu NNN Komisija je analizirala postojeće mjere izvršenja za sprečavanje ribolova NNN, odvraćanje od njega i njegovo zaustavljanje.

                     (46)

                     Postojeći sustav sankcija temelji se na Zakonu o ribarstvu iz 2002. (Zakon 625), kako je izmijenjen Zakonom o izmjeni Zakona o ribarstvu iz 2014. (Zakon 880), na Pravilniku o ribarstvu iz 2010. (LI 1968) i Zakonom o izmjeni Pravilnika o ribarstvu iz 2015. (LI 2217). Donošenje tih izmjena pravnih instrumenata bilo je ključno za obustavu demarševa u vezi s Ganom u listopadu 2015. Međutim, Gana te instrumente nije propisno provela i izvršila.

                     (47)

                     U članku 88.A Zakona o ribarstvu iz 2002. (Zakon 625), kako je izmijenjen Zakonom o izmjeni Zakona o ribarstvu iz 2014. (Zakon 880), utvrđen je popis mjera koje se smatraju ribolovom NNN, uključujući ribolov na području zabrane ribolova, upotrebu zabranjenog ili nepropisnog ribolovnog alata, prekrcaj ili iskrcaj nedorasle ribe, prekrcaj koji uključuje drugo ribarsko plovilo koje je obavljalo ribolov NNN. Nadalje, člankom 88.A utvrđeno je da je ribolov NNN kažnjiv kao lakše kazneno djelo, novčanom kaznom u iznosu od najmanje 1 000 000 USD, a najviše 2 000 000 USD za prvo kršenje. Novčana kazna za drugo kršenje povećava se te iznosi najmanje 2 000 000 USD, a najviše 4 000 000 USD. Osim toga, povlastica ili odobrenje izdano dotičnom ribarskom plovilu treba se suspendirati na razdoblje od šest mjeseci od datuma osuđujuće presude. Nadalje, u članku 88.A za treće je kršenje utvrđena novčana kazna u iznosu od najmanje 2 000 000 USD, a najviše 4 000 000 USD, ukidanje povlastice ili odobrenja te trenutačno brisanje imena ribarskog plovila iz ganskog registra brodova. Člankom 116. Zakona o ribarstvu iz 2002. (Zakon 625) predviđena je mogućnost odustajanja kaznenog progona i poništenja upravnih kazni ako osoba pisanim putem prizna počinjenje kaznenog djela i izrijekom pokaže spremnost da se predmet riješi na takav način. Počinitelj treba platiti novčani iznos koji nije manji od minimalne kazne određene za kazneno djelo uvećan za poštenu tržišnu vrijednost sve nezakonito ulovljene ribe. Iznos bi trebalo platiti u roku od 30 dana, u suprotnom se predmet vraća sudu.

                     (48)

                     Iz informacija koje je prikupila Komisija, a pogotovo iz informacija razmijenjenih razmjenama s ganskim tijelima, vidljivo je da sankcije određene plovilima koja obavljaju ili podržavaju aktivnosti ribolova NNN nisu djelotvorne ni odvraćajuće prema obvezama iz UNFSA-e i Sporazuma o usklađivanju kojima je Gana obvezana. Od 19 predmeta u izvansudskim nagodbama 2018. i 2019. zbog kaznenih djela koja su počinile koćarice za industrijski ribolov, a koja obuhvaćaju prekrcavanje ili iskrcavanje nedorasle ribe, prekrcavanje i držanje juvenila na plovilu, upotrebu zabranjenog ili nepropisnog ribolovnog alata, u samo jednom slučaju određena je najmanja moguća novčana kazna u iznosu od 1 000 000 USD. U ostalim slučajevima određene su novčane kazne u rasponu od 6 000 GHS (950 EUR) do 700 000 GHS (110 000 EUR).

                     (49)

                     U lipnju 2018. zaustavljena je koćarica za industrijski ribolov zbog ribolova u isključivom priobalnom pojasu protivno članku 81. stavku 3. Zakona o ribarstvu iz 2002. (Zakon 625). U članku 81. za to je kršenje utvrđena novčana kazna u iznosu od najmanje 10 000 USD, a najviše 100 000 USD ako ga počine lokalna plovila za industrijski ribolov. Prema informacijama koje su ganska tijela dostavila u zadnjoj razmjeni dopisa, u kolovozu 2018. u upravnom postupku određena je kazna u iznosu od 48 000 GHS (10 140 USD odnosno 8 633 EUR prema tadašnjem tečaju). U skladu s člankom 116. Zakona o ribarstvu iz 2002. (Zakon 625) upravne bi kazne trebalo platiti u roku od 30 dana. U protivnom se predmet vraća sudu. Novčana kazna nije plaćena. U studenome 2019. ista je koćarica za industrijski ribolov ponovno zadržana zbog bacanja ribe, premale veličine oka mrežnog tega, držanja juvenilne ribe, prekrcaja na moru i neprijavljivanja ulova. Predmet je upućen sudu.

                     (50)

                     U drugom je slučaju u lipnju 2019. zaustavljena koćarica za industrijski ribolov zbog ribolova juvenilne ribe, držanja neprijavljenog ulova na plovilu i premale veličine oka mrežnog tega. Vlasnik plovila odlučio se za izvansudsku nagodbu. Određena je novčana kazna u iznosu od 1 000 000 USD u skladu s člankom 88.A Zakona o izmjeni Zakona o ribarstvu iz 2014. (Zakon 880). Međutim, vlasnik plovila nije izvršio plaćanje u zakonom predviđenom roku od mjesec dana te je predmet vraćen sudu. U prosincu 2019. održano je saslušanje u još jednom predmetu u izvansudskoj nagodbi u vezi s tom istom koćaricom za industrijski ribolov zbog bacanja ribe i nezakonitog prekrcaja zbog čega je plovilo zaustavljeno u listopadu 2018. Određena je novčana kazna od 680 000 GHS (110 510 EUR). U svibnju 2020. plovilo je ponovno zaustavljeno zbog posjedovanja mreža premale veličine oka mrežnog tega i ulova juvenilne ribe.

                     (51)

                     Godine 2017. i 2018.zaustavljeno je šest koćarica za industrijski ribolov te u upravnom postupku kažnjeno novčanom kaznom u iznosu od 6 000 GHS (1 080 EUR prema tadašnjem tečaju) zbog bacanja ribe u more (u jednom se slučaju radilo o 22,3 tone), premale veličine oka mrežnog tega i bacanja juvenilne ribe u more. Riječ je o najvišoj novčanoj kazni za bacanje ribe iz pravila 32. stavka 1. Pravilnika o ribarstvu iz 2010. (LI 1968). Razina tih novčanih kazni očito je neodgovarajuća i nerazmjerna težini mogućih obuhvaćenih povreda, mogućem učinku tih povreda na resurse i mogućim koristima koje bi počinitelji mogli imati od počinjenja takvih nezakonitih radnji. Jednoj od tih koćarica u travnju 2017. određena je novčana kazna u iznosu od 6 000 GHS zbog bacanja 22 tone ribe protivno pravilu 32. stavku 1. Novčana kazna u upravnom postupku određena je u srpnju 2018., više od godinu dana nakon zaustavljanja u travnju 2017. Ta je koćarica već bila zaustavljena i novčano kažnjena u travnju 2015. zbog ukrcavanja nedorasle ribe na plovilo. Predmet iz 2015. riješen je u izvansudskoj nagodbi te je izvršeno plaćanje u iznosu od 200 000 GHS (44 500 eura prema tadašnjem tečaju). Unatoč tome, u rujnu 2020. isto plovilo za industrijski ribolov ponovno je zaustavljeno zbog sličnog navodnog kaznenog djela, odnosno držanja juvenilne ribe na plovilu, protivno članku 89. stavku 1. točki (c) Zakona o ribarstvu iz 2002. (Zakon 625), kojim se propisuje da se juvenilna riba ne smije svjesno izvaditi tijekom ribolova, i pravilu 14. Pravilnika o ribarstvu LI 1968, kojim se propisuje da osoba ne smije loviti ni iskrcati ni na kojem iskrcajnom mjestu u zemlji ribu koja je manja od duljine propisane u tablici 1. iz Priloga Pravilniku o ribarstvu LI 1968.

                     (52)

                     Drugoj je koćarici određena novčana kazna u izvansudskoj nagodbi u studenome 2019. zbog dva kaznena djela povezana s bacanjem ribe protivno pravilu 32. stavku 1. točki (a) Pravilnika o ribarstvu iz 2010. (LI 1968). Plovilu je određena novčana kazna u iznosu od 6 000 GHS i 24 000 GHS (940 EUR odnosno 3 750 EUR), koja prema najnovijim informacijama koje su dostavila ganska tijela nije plaćena. Osim toga, ista je koćarica 28. listopada 2019. zaustavljena zbog bacanja ribe, premale veličine oka mrežnog tega, držanja juvenilne ribe i neprijavljivanja ulova. Predmet je upućen sudu 11. studenoga 2019. Već kažnjavanom vlasniku koćarice u studenome 2019. ponovno je, za drugo kazneno djelo (bacanje ribe protivno pravilu 32. stavku 1. točki (a) Pravilnika o ribarstvu iz 2010. (LI 1968)) koje je počinila druga koćarica u njegovu vlasništvu, određena novčana kazna od 36 000 GHS (5 850 EUR prema tadašnjem tečaju), koja prema informacijama koje su dostavila ganska tijela također nije plaćena.

                     (53)

                     U skladu s člankom 76. stavkom 1. Zakona o ribarstvu iz 2002. (Zakon 625) ganska Komisija za ribarstvo, zadužena za davanje preporuka ministru o izdavanju povlastica, ne preporučuje izdavanje ili obnovu povlastice za ribolov za lokalno plovilo za industrijski ribolov ako se ne uvjeri da nije došlo do nepostupanja u skladu s presudom ili drugim rješenjem u vezi s kršenjem Zakona. Osim toga, u članku 24.M Zakona o izmjeni Pravilnika o ribarstvu iz 2015. (LI 2217) utvrđeno je da Komisija za ribarstvo ne izdaje odobrenja za ribolov ako ima razloga vjerovati da je ribarsko plovilo obavljalo ribolov NNN ili ako je utvrđeno da je plovilo sudjelovalo u ribolovu NNN protivno međunarodnoj mjeri očuvanja i upravljanja, i to do izvršenja svih preostalih sankcija određenih prema ganskom pravu. Prema informacijama koje su dostavila ganska tijela, krajem prosinca 2019. više od 18 % kazni određenih koćaricama u izvansudskim nagodbama 2018. i 2019. ostalo je nenaplaćeno. Međutim, za ta se plovila i dalje izdaju povlastice za ribolov. To nije u skladu sa Zakonom o ribarstvu iz 2002. (Zakon 625). Nadalje, u travnju 2017. u posjetu Svjetske banke utvrđeno je više problema, primjerice velika razlika između mnogobrojnih uočenih kaznenih djela i malobrojnih progona koje provode nadležna tijela. Tijekom posjeta utvrđene su i nedosljednosti u iznosima novčanih kazni za slična kršenja, odricanje od novčanih kazni bez jasnih razloga, produljenje povlastica počiniteljima kršenja, djelomičnih kršenja u prijavljivanju kaznenih djela i daljnjem postupanju te visok udio nenaplaćenih novčanih kazni (14).

                     (54)

                     Iz primjera navedenih u uvodnim izjavama od 48. do 53. vidljivo je da sankcije koje su odredila ganska tijela nisu razmjerne vrijednosti ulova, da počiniteljima ne uskraćuju koristi ostvarene teškim kršenjima te da nisu dovoljno stroge da bi bile djelotvorne u osiguravanju usklađenosti i odvraćanju od daljnjih kršenja. S obzirom na prikupljene informacije o pravnom okviru i postupcima izvršenja za utvrđivanje povreda i određivanje posljedičnih sankcija koji su u tijeku, Komisija je zaključila da Gana nije provela odredbe članka 19. stavka 2. UNFSA-e. Tom je odredbom utvrđeno da se svi istražni i pravosudni postupci trebaju provesti brzo i da sankcije za kršenja trebaju biti dovoljno stroge da djelotvorno osiguraju usklađenost i odvrate od kršenja gdjegod se pojave te da počiniteljima trebaju uskratiti koristi od nezakonitih aktivnosti. Razinom stvarno određenih sankcija ne postiže se odvraćajući učinak programa sankcija u odnosu na kršenja počinjena u okviru ribolova NNN. Nadalje, u točki 21. Međunarodnog akcijskog plana protiv ribolova NNN predviđa se da bi se države trebale pobrinuti da sankcije za ribolov plovilima NNN i, u najvećoj mogućoj mjeri, državljanima koji su pod njihovom jurisdikcijom budu dovoljno stroge da počiniteljima uskrate koristi od takvog ribolova.

                     (55)

                     S obzirom na informacije iznesene u ovom odjeljku i na temelju svih činjenica koje je Komisija prikupila te izjava ganskih tijela može se utvrditi, na temelju članka 31. stavaka 3. i 5. Uredbe o ribolovu NNN, da Gana nije ispunila svoje dužnosti u skladu s međunarodnim pravom u odnosu na mjere suradnje i izvršenja.

               3.3   Neprimjenjivanje međunarodnih pravila (članak 31. stavak 6. Uredbe o ribolovu NNN)

                     (56)

                     U skladu s člankom 31. stavkom 6. točkama (a) i (b) Uredbe o ribolovu NNN Komisija je analizirala je li Gana ratificirala ili pristupila relevantnim međunarodnim instrumentima o ribarstvu te njezin status ugovorne stranke regionalnih organizacija za upravljanje ribarstvom (RFMO) ili njezin pristanak na primjenu mjera očuvanja i upravljanja koje su one donijele.

                     (57)

                     Gana je stranka UNCLOS-a te je 2017. pristupila UNFSA-i. Osim toga, Gana je 2016. ratificirala PSMA-u. Gana je 2003. prihvatila Sporazum o usklađivanju. Nadalje, Gana je ugovorna stranka ICCAT-a. Gana je i članica FCWC-a, podregionalnog savjetodavnog tijela u području ribarstva.

                     (58)

                     Trenutačno važeći ganski Zakon o ribarstvu donesen je 2002. Djelomično je izmijenjen 2014. Na sastanku radne skupine iz uvodne izjave 19. ganska tijela izvijestila su da Gana trenutačno preispituje Zakon o ribarstvu iz 2002. kako bi se uzele u obzir međunarodne obveze koje je Gana preuzela. Međutim, postupak preispitivanja znatno kasni. Na drugom sastanku radne skupine u siječnju 2018. Gana je kao prvi indikativni rok za upućivanje zakona u parlament navela rujan 2018. Na trećem sastanku radne skupine u listopadu 2018. Gana je izvijestila da je ažurirani ciljani rok za predstavljanje nacrta zakona parlamentu lipanj 2019. Tijekom videokonferencije održane u siječnju 2019. Gana je izvijestila o novom ažuriranom roku za upućivanje zakona u parlament, predviđenom za kolovoz 2019. U siječnju 2020. Gana je izvijestila da je ažurirani okvirni rok za upućivanje u parlament kraj drugog tromjesečja 2020. U lipnju 2020. Gana je navela da je ažurirani rok za dovršetak konačnog nacrta kraj rujna 2020. Stoga važeći Zakon o ribarstvu nije u skladu s relevantnim međunarodnim instrumentima kojih je Gana stranka.

                     (59)

                     Na temelju članka 31. stavka 6. točke (c) Uredbe o ribolovu NNN Komisija je analizirala je li Gana možda sudjelovala u radnjama ili propustima koji bi mogli smanjiti učinkovitost primjenjivih zakona, propisa ili međunarodnih mjera očuvanja i upravljanja.

                     (60)

                     Člankom 42. stavkom 1. Zakona o ribarstvu iz 2002. (Zakon 625) ganska komisija za ribarstvo ovlašćuje se za izradu plana upravljanja ribarstvom koji bi se trebao temeljiti na najboljim dostupnim znanstvenim informacijama te kojim bi se trebalo osigurati optimalno iskorištavanje ribolovnih resursa, uz istodobno izbjegavanje prekomjernog iskorištavanja, i koji bi trebao biti u skladu s načelima dobrog upravljanja. Ganska tijela donijela su 2015. nacionalni plan upravljanja ribarstvom za razdoblje 2015.–2019. Donošenje takvog instrumenta bilo je ključno za obustavu demarševa u vezi s Ganom u listopadu 2015. Međutim, Gana nije propisno provela nacionalni plan upravljanja ribarstvom.

                     (61)

                     Primjerice, nacionalnim planom upravljanja ribarstvom predviđen je godišnji operativni plan u kojem se određuju mjere koje treba poduzeti svake kalendarske godine. Međutim, prema informacijama koje su dostavila ganska nadležna tijela, takav godišnji operativni plan zapravo je izrađen samo za 2015. Nisu izrađena ni godišnja izvješća o uspješnosti upravljanju ribolovnim resursima u odnosu na pokazatelje iz nacionalnog plana upravljanja ribarstvom. Osim toga, iz najnovijih informacija razmijenjenih s ganskim tijelima vidljivo je da je nacionalni plan upravljanja ribarstvom istekao, a da novi još nije donesen.

                     (62)

                     Nadalje, u nacionalnom planu upravljanja ribarstvom među mjerama za smanjenje razine ribolovnog napora i ribolovnog kapaciteta u koćarskom ribolovu navedeno je da će se ribolovni dani tijekom sljedeće tri godine smanjiti za 50 % te da će se uvesti razdoblja zabrane ribolova u trajanju od dva mjeseca odnosno do četiri mjeseca u trećoj godini. Razdoblja zabrane ribolova trajat će od svibnja do lipnja ili od studenoga do prosinca. Slično tome, nacionalnim planom upravljanja ribarstvom predviđa se uvođenje zabrana ribolova u trajanju od jednog do dva mjeseca za sve vrste ribolova, a do 2019. i do četiri mjeseca, kako bi se zaštitila morska staništa i očuvala bioraznolikost, uz iznimku kanua za artizanalni ribolov.

                     (63)

                     Godine 2016. i 2017. razdoblja zabrane industrijskog koćarskog ribolova trajala su od 1. studenoga 2016. do 30. studenoga 2016. odnosno od 1. veljače 2017. do 31. ožujka 2017. Godine 2018. razdoblje zabrane industrijskog koćarskog ribolova trajalo je od 1. siječnja do 28. veljače. Razdoblje zabrane ribolova primjenjivalo se i na artizanalni ribolov i ribolov tune. Međutim, drugo razdoblje zabrane industrijskog koćarskog ribolova i artizanalnog ribolova planirano za kolovoz 2018., tijekom razdoblja uzlaznih struja, kako je navedeno u nacionalnom planu upravljanja ribarstvom, odgođeno je za 2019., i to tjedan dana prije no što je trebalo započeti. Ganska nadležna tijela objasnila su da je ta odluka donesena kako bi se omogućila veća suradnja s dionicima i postiglo pridržavanje propisa. Protivno nacionalnom planu upravljanja ribarstvom, 2019. je koćarski ribolov bio zabranjen samo tijekom dva mjeseca (od 1. kolovoza do 30. rujna), a artizanalni ribolov samo tijekom jednog mjeseca (od 15. svibnja do 15. lipnja).

                     (64)

                     U Gani 2020. nije bilo razdoblja zabrane ribolova, unatoč tome što se u Izjavi o proračunu za 2020. naglašava da znanstvene informacije upućuju na to da se razine stokova morske ribe u IGP-u Gane smanjuju; unatoč činjenici da su ganska tijela izjavila da je potrebno poduzeti drastične mjere kako bi se zaustavila ta pojava i spriječilo da Gana do 2025. postane neto uvoznik ribe; unatoč izjavi nadležnih tijela da se namjerava produljiti jednomjesečno razdoblje zabrane ribolova kako bi se istodobno obuhvatila cijela flota tijekom dva mjeseca u 2020. i 2021 (15). Procjena kritičnog stanja stokova, posebno pelagičnih vrsta, usklađena je s procjenom CECAF-a, kako je navedeno u uvodnoj izjavi 28.

                     (65)

                     Još jedan primjer nepotpune provedbe Nacionalnog plana upravljanja ribarstvom za razdoblje 2015.–2019. jest u tome što se, prema dodatku iz priloga tom planu, koćaricama za industrijski ribolov smije izdati najviše 48 povlastica za ribolov radi osiguravanja održivog iskorištavanja dotičnih ribolovnih resursa. Međutim, ganska tijela izdala su 75 povlastica za sektor koćarskog ribolova na tromjesečnoj osnovi. Nepotpuna provedba nacionalnog plana upravljanja ribarstvom protivna je članku 61. stavcima 2. i 3. i članku 62. stavku 1. UNCLOS-a te članku 6. stavku 4. UNFSA-e.

                     (66)

                     S obzirom na informacije iznesene u ovom odjeljku i na temelju svih činjenica koje je Komisija prikupila te izjava ganskih tijela moglo bi se utvrditi, na temelju članka 31. stavaka 3. i 6. Uredbe o ribolovu NNN, da Gana nije ispunila sve svoje dužnosti prema međunarodnom pravu u odnosu na međunarodna pravila, propise i mjere očuvanja i upravljanja.

               3.4   Posebna ograničenja zemalja u razvoju (članak 31. stavak 7. Uredbe o ribolovu NNN)

                     (67)

                     Prema Indeksu ljudskog razvoja Ujedinjenih naroda (indeks UNHDI) (16) Gana se 2019. smatrala zemljom sa srednjim stupnjem ljudskog razvoja (zauzima 142. mjesto među 189 zemalja).

                     (68)

                     Iako u odnosu na praćenje, kontrolu i nadzor flote mogu postojati posebna ograničenja kapaciteta, posebnim ograničenjima Gane koja proizlaze iz njezina stupnja razvoja ne mogu se opravdati svi nedostaci utvrđeni u prethodnim odjeljcima. Uzimajući u obzir prethodno navedeno rangiranje prema indeksu UNHDI, nema dokaza koji upućuju na to da Gana ne ispunjuje svoje obveze na temelju međunarodnog prava zbog niske razine razvoja. Ne postoji konkretan dokaz koji bi nedostatke pravnog okvira za ribarstvo u pogledu sustava praćenja, kontrole i nadzora doveo u vezu sa slabim kapacitetima i infrastrukturom. Nadalje, tim se ograničenjima ne može opravdati nemogućnost Gane da učinkovito provodi nacionalno zakonodavstvo o sankcioniranju povreda u vezi s ribolovom NNN.

                     (69)

                     Komisija od 2018. Gani pruža potporu u sektoru ribarstva u okviru regionalnog programa (Poboljšano regionalno upravljanje ribarstvom u zapadnoj Africi, PESCAO). Komisija je ponudila i potporu u preispitivanju zakona i donošenju ažuriranog Nacionalnog akcijskog plana protiv ribolova NNN u okviru radne skupine iz uvodne izjave 19.

                     (70)

                     S obzirom na razmatranja iznesena u ovom odjeljku i na temelju svih činjenica koje je prikupila Komisija te izjava ganskih tijela moglo bi se utvrditi, na temelju članka 31. stavka 7. Uredbe o ribolovu NNN, da stupanj razvoja Gane ne utječe na njezin status razvoja i sveukupne rezultate u području upravljanja ribarstvom.

               4.   ZAKLJUČAK O MOGUĆEM UTVRĐIVANJU NEKOOPERATIVNE TREĆE ZEMLJE

                     (71)

                     S obzirom na zaključke donesene u odnosu na neuspjeh Gane u izvršavanju obveza koje ima u okviru međunarodnog prava kao država zastave, obalna država ili država trgovine te poduzimanju mjera u cilju sprečavanja ribolova NNN, odvraćanja od njega i njegova zaustavljanja, Ganu bi trebalo obavijestiti, u skladu s člankom 32. Uredbe o ribolovu NNN, o mogućnosti da je Komisija utvrdi kao nekooperativnu treću zemlju u suzbijanju ribolova NNN.

                     (72)

                     Komisija bi trebala uzeti u obzir i sve demarševe utvrđene u članku 32. Uredbe o ribolovu NNN u vezi s Ganom. U svrhu dobrog upravljanja trebalo bi odrediti razdoblje unutar kojeg ta zemlja može pisanim putem odgovoriti na obavijest i ispraviti stanje.

                     (73)

                     Nadalje, obavijest Gani o mogućnosti da bude utvrđena kao zemlja koju Komisija smatra nekooperativnom trećom zemljom za potrebe ove Odluke ne isključuje niti automatski podrazumijeva poduzimanje naknadnih koraka Komisije ili Vijeća u svrhu utvrđivanja i uspostavljanja popisa nekooperativnih trećih zemalja.

               ODLUČILA JE:

            Jedini članak
            Republika Gana obavješćuje se o mogućnosti da je Komisija utvrdi kao nekooperativnu treću zemlju u suzbijanju nezakonitog, neprijavljenog i nereguliranog ribolova.

            Sastavljeno u Bruxellesu 2. lipnja 2021.

                  Za Komisiju

               Virginijus SINKEVIČIUS

                  Član Komisije

            (1)  SL L 286, 29.10.2008., str. 1.

            (2)  Odluka Komisije 2013/C 346/03 оd 26. studenoga 2013. o obavješćivanju trećih zemalja za koje Komisija smatra da bi mogle biti utvrđene kao nekooperativne treće zemlje u skladu s Uredbom Vijeća (EZ) br. 1005/2008 o uspostavi sustava Zajednice za sprječavanje, suzbijanje i zaustavljanje nezakonitog, neprijavljenog i nereguliranog ribolova, SL C 346, 27.11.2013., str. 26.

            (3)  SL C 324, 2.10.2015., str. 15.

            (4)  https://treaties.un.org/

            (5)  http://www.fao.org/port-state-measures/background/parties-psma/en/

            (6)  https://treaties.un.org/pages/showDetails.aspx?objid=080000028007be1a

            (7)  http://www.fao.org/fishery/ipoa-iuu/npoa/en

            (8)  Praksa prekrcaja na moru između koćarica za industrijski ribolov i kanua lokalno je poznata pod nazivom saiko.

            (9)  https://www.mofep.gov.gh/sites/default/files/budget-statements/2020-Budget-Statement-and-Economic-Policy_v3.pdf

            (10)  Prema procjeni radne skupine FAO/CECAF za procjenu malih pelagičnih riba – podskupine za južne stokove, stokovi srdele goleme (Sardinella aurita) i madeirske srdele goleme (Sardinella maderensis) koje dijele Côte d’Ivoire, Gana, Togo i Benin prekomjerno se iskorištavaju i približavaju se kolapsu. U procjeni je preporučena zabrana ribolova srdele kako bi se stokovi mogli oporaviti. FAO (2019.). Izvješće radne skupine FAO/CECAF za procjenu malih pelagičnih riba – podskupina za južne stokove. Elmina, Gana, 12.–20. rujna 2018. Rapport du Groupe de travail FAO/COPACE sur l’évaluation des petits poissons pélagiques – Sous-groupe Sud. Elmina, Ghana, 12-20 septembre 2018. Serija CECAF/ECAF/COPACE/PACE Séries br. 19/81. Rim. http://www.fao.org/3/ca5402b/ca5402b.pdf

            (11)  http://www.fao.org/3/CA0464EN/ca0464en.pdf i http://www.fao.org/3/cb2339en/CB2339EN.pdf

            (12)  http://documents1.worldbank.org/curated/en/866911554409721545/pdf/Ghana-Under-the-First-Phase-of-the-West-Africa-Regional-Fisheries-Program-Project.pdf

            (13)  Za tunolovce se primjenjuju druge odredbe: najmanje 50 % udjela u plovilu treba biti u stvarnom vlasništvu ili pod kontrolom osoba iz uvodne izjave 34.

            (14)  http://documents1.worldbank.org/curated/en/866911554409721545/pdf/Ghana-Under-the-First-Phase-of-the-West-Africa-Regional-Fisheries-Program-Project.pdf

            (15)  https://www.mofep.gov.gh/sites/default/files/budget-statements/2020-Budget-Statement-and-Economic-Policy_v3.pdf

            (16)  http://hdr.undp.org/sites/all/themes/hdr_theme/country-notes/GHA.pdf


title: Odluka Političkog i sigurnosnog odbora (ZVSP) 2021/959 od 10. lipnja 2021. o produljenju mandata voditelja Misije Europske unije za uspostavu vladavine prava u Kosovu (Ovim se nazivom ne dovode u pitanje stajališta o statusu te je on u skladu s RVSUN-om 1244 (1999) i mišljenjem Međunarodnog suda o proglašenju neovisnosti Kosova.) (EULEX KOSOVO) (EULEX KOSOVO/1/2021)

text:
                  15.6.2021

                  HR

                  Službeni list Europske unije

                  L 212/1

         ODLUKA POLITIČKOG I SIGURNOSNOG ODBORA (ZVSP) 2021/959
         od 10. lipnja 2021.
         o produljenju mandata voditelja Misije Europske unije za uspostavu vladavine prava u Kosovu (*) (EULEX KOSOVO) (EULEX KOSOVO/1/2021)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Zajedničku akciju Vijeća 2008/124/ZVSP od 4. veljače 2008. o Misiji Europske unije za uspostavu vladavine prava u Kosovu (EULEX KOSOVO) (1), a posebno njezin članak 12. stavak 2.
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Na temelju članka 12. stavka 2. Zajedničke akcije 2008/124/ZVSP Politički i sigurnosni odbor (PSO) ovlašten je, u skladu s člankom 38. trećim stavkom Ugovora, donositi odgovarajuće odluke u svrhu obavljanja političkog nadzora nad Misijom Europske unije za uspostavu vladavine prava u Kosovu (EULEX KOSOVO) i njezina strateškog usmjeravanja, uključujući odluku o imenovanju voditelja misije.

                     (2)

                     PSO je 28. studenoga 2019. donio Odluku (ZVSP) 2019/1991 (2) o imenovanju g. Lars-Gunnara WIGEMARKA voditeljem misije EULEX KOSOVO za razdoblje od 1. prosinca 2019. do 14. lipnja 2020.

                     (3)

                     Vijeće je 11. lipnja 2020. donijelo Odluku (ZVSP) 2020/792 (3) o produljenju mandata g. Lars-Gunnara WIGEMARKA kao voditelja misije EULEX KOSOVO za razdoblje od 15. lipnja 2020. do 14. lipnja 2021.

                     (4)

                     Vijeće je 3. lipnja 2021. donijelo Odluku (ZVSP) 2021/904 (4) o izmjeni Zajedničke akcije 2008/124/ZVSP i produljenju trajanja misije EULEX KOSOVO do 14. lipnja 2023.

                     (5)

                     Visoki predstavnik Unije za vanjske poslove i sigurnosnu politiku predložio je produljenje mandata g. Lars-Gunnara WIGEMARKA kao voditelja misije EULEX KOSOVO za razdoblje od 15. lipnja 2021. do 14. lipnja 2022.,

               DONIO JE OVU ODLUKU:

            Članak 1.
            Mandat g. Lars-Gunnara WIGEMARKA kao voditelja Misije Europske unije za uspostavu vladavine prava u Kosovu (EULEX KOSOVO) produljuje se za razdoblje od 15. lipnja 2021. do 14. lipnja 2022.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 10. lipnja 2021.

                  Za Politički i sigurnosni odbor

                  Predsjednica

               S. FROM-EMMESBERGER

            (*)  Ovim se nazivom ne dovode u pitanje stajališta o statusu te je on u skladu s RVSUN-om 1244 (1999) i mišljenjem Međunarodnog suda o proglašenju neovisnosti Kosova.

            (1)  SL L 42, 16.2.2008., str. 92.

            (2)  Odluka Političkog i sigurnosnog odbora (ZVSP) 2019/1991 od 28. studenoga 2019. o imenovanju voditelja Misije Europske unije za uspostavu vladavine prava u Kosovu (EULEX Kosovo) (EULEX Kosovo/2/2019) (SL L 308, 29.11.2019., str. 105.).

            (3)  Odluka Vijeća (ZVSP) 2020/792 od 11. lipnja 2020. o izmjeni Zajedničke akcije 2008/124/ZVSP o Misiji Europske unije za uspostavu vladavine prava u Kosovu (EULEX KOSOVO) (SL L 193, 17.6.2020., str. 9.).

            (4)  Odluka Vijeća (ZVSP) 2021/904 od 3. lipnja 2021. o izmjeni Zajedničke akcije 2008/124/ZVSP o Misiji Europske unije za uspostavu vladavine prava na Kosovu (EULEX KOSOVO) (SL L 197, 4.6.2021., str. 114.).